armvectores/hy_wikipedia_2023 huggingface dataset:
Եվգենիկա

Եվգենիկա, ուսմունք մարդկային ցեղի (նրա ժառանգական հատկանիշների) լավացման մասին։ Եվգենիկի խնդիրն է ակտիվ ազդել մարդու էվոլյուցիայի վրա, կատարելագործել նրա բնույթը, նպաստել տաղանդի ժառանգմանը և հնարավորին չափ սահմանափակել ժառանգական հիվանդությունների փոխանցումը հետագա սերունդներին։ «Եվգենիկա» տերմինն առաջարկել է անգլիացի կենսաբան Ֆրենսիս Գալտընը (Francis Galton, (16 փետրվար 1822 – 17 հունվար 1911)։ Ռասիստները և հետադեմ գիտնականները եվգենիկա օգտագործել են «ոչ լիարժեք ցեղերի և ժողովուրդների» դեմ պայքարելու նպատակով։ Հետագայում գերմանական եվգենիկան գենիստները զարգացրել են ֆաշիստական ռասայական տեսությունը, գործնականում՝ գենոցիդը։ Եվգենիստներն առաջարկում էին սելեկցիայի միջոցով (որը կիրառելի է միայն կենդանական և բուսակաև աշխարհում) բարելավել մարդկային ցեղերը։ Նրանք անտեսում էին, որ մարդու զարգացումը ծնողներից ստացված գենետիկական ինֆորմացիայի և սոցիալական միջավայրի ազդեցության արդյունք է։ Եվգենիկան պետք է ուսումնասիրի մարդու էվոլյուցիայի առանձնահատկություններն ու մեթոդները։ Մեկ ձվից առաջացած երկվորյակների հոգեկան զարգացման, գենետիկական այլ բնույթի հետազոտությունները ցույց են տվել, որ ժառանգականությունն ունի խոշոր, սակայն ոչ բացառիկ դեր մարդու մտավոր և ստեղծագործական ընդունակությունների որոշման գործում։ Եթե մարդու մորֆոլոգիական հատկանիշները որոշվում են գլխավորապես ժառանգականությամբ, ապա հոգեկան առանձնահատկությունների և վարքագծի վրա մեծ ազդեցություն է ունենում հասարակական միջավայրը (դաստիարակություն, կրթություն, կոլեկտիվի ներգործություն և այլն)։ Մարդկության բնույթը բարելավելու համար մեծ դեր ունի բժշկական գենետիկան, որի խնդիրն է պահպանել մարդկանց ժառանգական և բնածին հիվանդություններ առաջացնող վնասակար մուտագեններից և պայքարել նեղազգական ամուսնությունների դեմ։ Այդ նպատակով կարևոր նշանակություն ունեն բժշկա-գենետիկական կոնսուլտացիաները, որտեղ ներկայումս կանխագուշակում են ժառանգական որոշ հիվանդություններ հեմոֆիլիան, գունակուրությունը։
Կոմինտերն (գյուղ, Նազարովսկի շրջան)

Անվան այլ կիրառումների համար տե՛ս՝ ԿոմինտերնԿոմինտերն (ռուս.՝ Коминтерн), գյուղ Ռուսաստանի Կրասնոյարսկի երկրամասի Նազարովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյավուրարխ

Գյավուրարխ, Գյաու-արխ, ջրանցք։ Սկիզբ է առնում Կուրի աջակողմյան վտակ Հասանսուի միջին հոսանքից։ Ոռոգում էր Թաթլու, Գյոգջալու, Բայազետլու, Կիրլու գյուղերիհողատարածությունները։


== Ծանոթագրություններ ==
Ժաննա Բլբուլյան

Ժաննա Ռաֆիկի Բլբուլյան (մարտի 24, 1947(1947-03-24), Նոր Բայազետ, Հայկական ԽՍՀ, ԽՍՀՄ), հայ երգահան, դերասանուհի։
Բանաստեղծ Լևոն Բլբուլյանի քույրն է։


== Կենսագրություն ==
Սովորել է Երևանի Սպենդիարյանի անվան երաժշտական դպրոցում, Ռոմանոս Մելիքյանի անվան երաժշտական ուսումնարանի դաշնամուրի բաժնում, 1968-1974 թվականներին՝ Երևանի Կոմիտասի անվան պետական կոնսերվատորիայում։
1966-1970 թվականներին զուգահեռ սովորել է «Հայֆիլմ» կինոստուդիային կից կինոդերասանի ստուդիայում՝ ստանալով կինոյի և թատրոնի դերասանի որակավորում։
Դասավանդել է Ապարանի, Եղվարդի, Արարատի երաժշտական դպրոցներում։
Որպես դերասանուհի աշխատել է հեռուստատեսությունում, Երևանի Հրաչյա Ղափլանյանի անվան պետական դրամատիկական, Գաբրիել Սունդուկյանի անվան ազգային ակադեմիական թատրոններում։ 1980-1994 թվականներին եղել է Երևանի Պարոնյանի անվան երաժշտական կոմեդիայի պետական թատրոնի առաջատար դերասանուհի։ Տասնյակից ավելի գլխավոր դերեր է կերտել թատրոնում, մի շարք դերեր է խաղացել հեռուստաթատրոնում։ 1990-1993 թվականներին աշխատել է Երևանի Խաչատուր Աբովյանի անվան պետական մանկավարժական ինստիտուտի կինոռեժիսորական ֆակուլտետում՝ որպես բեմական խոսքի մասնագետ։
Հեղինակել է բազմաթիվ երգեր, երաժշտական մանրանվագներ, էտյուդներ, վալսեր, տանգոներ, որոնք կատարվել են Հայաստանում և արտերկրում։ Նրա ստեղծագործությունների զգալի մասը ձայնագրվել է Հայաստանի Հանրային ռադիոյի էստրադային-սիմֆոնիկ նվագախմբի կողմից և տեղ գտել ռադիոյի ձայնադարանային ֆոնդում։


==== Ձայներիզներ ====
«Հանդիպման տանգո»
«Իմ մեղեդիները»
«Խաչված սրտեր»
«L’Envole»
«Eternity»Համագործակցել է մի շարք արվեստագետների հետ՝ Երվանդ Երզնկյան, Արամ Սաթյան, Ռուբեն Ամիրբեկյան, Արտակ Հակոբյան, Մարտին Վարդազարյան, Արա Թորոսյան (Մուրզո), Ջիպսի Քինգս, Ժան Մյուզի, Լոալվա Բրազ, Գրեգորի Հյուբեն, Մալյա, Ժերիկա, Նառա Նոյան (դուստրը), Էնիկո Սիլագի, Ժան Կրիշմար, Բերնար Տիրտիո, Լևոն Բլբուլյան, Ժորժ Գոդֆրուա, Անահիտ Մանուկյան, Սյուզան Մարգարյան, Լեյլա Սարիբեկյան, Միստր Իքս, Սոֆի Դևոյան։
1994 թվականից բնակվում և ստեղծագործում է Փարիզում։


== Ծանոթագրություններ ==


== Արտաքին հղումներ ==
Ժաննա Բլբուլյանի պաշտոնական կայքը
Հայ հոգին Փարիզում, Ժաննա Բլբուլյան Archived 2015-08-15 at the Wayback Machine.
Կատարյալ արտիստը և  Միշա Ազնավուրի «շները»
Միրաֆլորես դե լա Սիեռա

Միրաֆլորես դե լա Սիեռա (իսպ․՝ Miraflores de la Sierra) բնակավայր և մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Կուենկա Ալտա դել Մանսանառես շրջանի կազմում։ Մակերեսը զբաղեցնում է 56,56 կմ²։ Բնակչությունը 5934 մարդ (2010 թվական)։


== Արտաքին հղումներ ==
Web del Ayuntamiento de Miraflores de la Sierra
Web del PP de Miraflores de la Sierra Archived 2014-11-24 at the Wayback Machine.
Web de la Asamblea local de Izquierda Unida de Miraflores de la Sierra Archived 2012-03-27 at the Wayback Machine.
Web de la Agrupación Socialista de Miraflores de la Sierra
Vista en Google Maps
Miraflores de la Sierra: Historia, cultura, naturaleza en Sierra Guadarrama-Alto Manzanares Archived 2008-03-14 at the Wayback Machine.
Վիկտոր Զավրիև

Վիկտոր Գրիգորի Զավրիև (մարտի 11, 1908(1908-03-11), Ուֆա, Ufa Uyezd, Ուֆայի նահանգ, Ռուսական կայսրություն - մարտի 14, 1976(1976-03-14), Մինսկ, Մինսկի մարզ, Բելառուսական ԽՍՀ, ԽՍՀՄ), հայ խորհրդային աշխարհագրագետ։ Աշխարհագրական գիտությունների դոկտոր (1959), պրոֆեսոր (1960)։
Մինչև 1961 թվականը աշխատել է Ադրբեջանական ԽՍՀ ԳԱ-ում, 1961-1976 թվականներին Բելառուսիայի պետական համալսարանում՝ ամբիոնի վարիչ։ Գիտական գործունեության հիմնական ուղղությունը լեռնային երկրների կոմպլեքսային ֆիզիկա-աշխարհագրական շրջանացման տեսությունն ու պրակտիկան է։ Ուսումնասիրել է Ադրբեջանական ԽՍՀ, Վիետնամի ֆիզիկա-աշխարհագրական շրջաններն ու լանդշաֆտները, զբաղվել Կասպից ծովի և նրա մեջ թափվող գետերի գետաբերանների, Բելառուսիայի բնության պահպանության հարցերով։ ԽՄԿԿ անդամ 1942 թվականից։ Հայրենական Մեծ պատերազմի մասնակից։
Եվգենի Մորոզով

Եվգենի Իվանովիչ Մորոզով (ռուս.՝ Евгений Иванович Морозов, մայիսի 2, 1944(1944-05-02), Մոսկվա, ԽՍՀՄ - դեկտեմբերի 1, 2016(2016-12-01), Մոսկվա, Ռուսաստան), խորհրդային, ռուսական երգչախմբային դիրիժոր, Կամչատկայի երգչախմբի հիմնադիր և ղեկավար, Ռուսաստանի Դաշնության արվեստի վաստակավոր գործիչ։


== Կենսագրությունը ==
1961 թվականին ավարտել է երգչախբի պետական դպրոցը՝ «երգչախմբի դիրիժորի» մասնագիտությամբ, 1965 թվականին  Մոսկվայի կոնսերվատորիայի երգչախմբի բաժինը, 1973 թվականին` Մոսկվայի կոնսերվատորիայի ասպիրանտուրան։
Միաժամանակ 1963 թվականից 1965 թվականներին աշխատել է «Մուրճ և մանգաղт» մշակույթի պալատի երգչախմբի ղեկավար, 1965 թվականին եղել է № 795 միջնակարգ դպրոցի երգի ուսուցիչ (Մոսկվա)։
1965 թվականից ավելի քան 30 տարի աշխատել է Կամչատկայի Պետրոպավլովսկում որպես ուսուցիչ, Կամչատկայի տարածաշրջանային երաժշտական դպրոցի դիրիժոր և երգչախմբի ղեկավար։ 1967 թվականին հիմնել և մինչև կյանքի վերջը ղեկավարել է Կամչատկայի երգչախմբի կապելլան, որպես գեղարվեստական ղեկավար և դիրիժոր։ 1986 թվականին նախաձեռնել է «Կամչատկայի երաժշտական գարուն» փառատոնի ստեղծումը (1995 թվականից` միջազգային փառատոն)։ Ավելի քան 30 տարի ղեկավարել է Ռուսաստանի երաժշտական ընկերության Կամչատկայի մասնաճյուղը։
1979 թվականից  ուսումնասիրել է Կամչատկայի բնիկ ժողովուրդների ֆոլկլոր երժշտությանը։ Ռուսաստանում առաջին անգամ գրել է կորյակների, ալյուտյան և չուկչիների ժողովրդական մեղեդիների մշակումը ակադեմիական երգչախմբի համար։ 2012 թվականից` Ռուսաստանի կոմպոզիտորների միության անդամ։
Կամչատայի տարածքի օրհներգի հեղինակ (2009 թվական, բանաստեղծ Բ.Դուբրովինի բանաստեղծություն)։


=== Ընտանիք ===
Դուստրը՝  Նատալիա։


== Մրցանակներ և ճանաչում ==
համառուսական փառատոնի դափնեկիր (1977-1998 թթ.)
ՌՍՖՍՀ-ի մշակույթի վաստակավոր գործիչ (1978 թվական)
Ժողովուրդների բարեկամության շքանշան (1986 թվական)
Միջազգային մրցույթների դափնեկիր (Հունաստան, 1994 թվական, Իսպանիա, 1996 թվական)
Կամչատայի շրջանային պետական մրցանակ (1995 թվական)
Կամչատայի նահանգապետի մրցանակ (1996 թվական )
Ռուսաստանի Դաշնության վաստակավոր արվեստի գործիչ(1994)
Պատվո շքանշան (2005 թվական)
Պետրոպավլոսկա Կամչատկայի պատվավոր քաղաքացի (2000 թվական), Կամչատայի տարածքի պատվավոր բնակիչ (2016 թվական)։
Почётный гражданин Петропавловска-Камчатского (2000), Почётный житель Камчатского края (2016).


== Ծանոթագրություններ ==


== Արտաքին հղումներ ==
«Морозов Е. И.»։ Культура России։ 2010։ Արխիվացված է օրիգինալից 2016-09-13-ին։ Վերցված է 2016-12-20 
«Ушел из жизни Почетный житель Камчатки Евгений Морозов»։ Камчатка-Информ: информационно-аналитический портал։ 2016-12-01։ Վերցված է 2016-12-20 
«Ушёл из жизни основатель Камчатской хоровой капеллы Евгений Морозов»։ АиФ-Камчатка։ 2016-12-02։ Վերցված է 2016-12-20 
«Ушел из жизни Евгений Иванович Морозов»։ Официальный сайт исполнительных органов государственной власти Камчатского края։ 2016-12-02։ Վերցված է 2016-12-20
Պերիեռ ան Օժ

Պերիեռ ան Օժ (ֆր.՝ Périers-en-Auge), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 140 մարդ, բնակչության խտությունը` 27.50 մարդ/կմ²։ Բնակավայրը զբաղեցնում է 5.09 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 23 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 94 աշխատունակ (15-64 տարեկան)  բնակիչ, որոնցից ակտիվ էին 68-ը, իսկ ոչ ակտիվները` 26։ Ակտիվության ցուցանիշը կազմում է 72,3 %։ 68 աշխատունակ մարդկանցից աշխատել է 64 անձ (35 տղամարդ և 29 կին)։ Գործազուրկ են եղել 4 անձ (4 տղամարդ և 0 կին)։ 26 անաշխատունակներից 6-ը եղել են աշակերտներ կամ ուսանողներ, 11-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(5942) Դենզիլռոբերտ

(5942) Դենզիլռոբերտ (անգլ.՝ Denzilrobert), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 10-ին Բ. Ե. Բեհեյմերի և Մարկ Մարլիի կողմից Պալոմարում։
Միջին հեռավորությունը Արեգակից կազմում է 3,028265 ա. մ., առավելագույնը մոտենում է 2,645 ա. մ. հեռավորության վրա և հեռանում 3,4115 ա. մ.։ Արեգակի շուրջ մեկ ամբողջական պտույտ է կատարում 1924,82 երկրային օրվա ընթացքում, իր ուղեծրով շարժվելով միջինում 0,187031 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5942) Դենզիլռոբերտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հիմալայան արջ

Հիմալայան արջ, կամ սպիտակակուրծք արջ, կամ սև հիմալայան արջ (լատ.՝ Ursus thibetanus), արջերի ընտանիքի կաթնասուն։


== Տարածվածություն ==
Հիմալայան արջերը ապրում են լեռնային անտառներում։ Նրանք տարածված են Իրանի և Աֆղանստանի հյուսիսային հատվածներում, Պակիստանում։ Դեպի արևելք, բնակվում են Ճապոնիայում և Կորեայում։ Ամենամեծ արեալը զբաղեցնում է Չինաստանինը։ Սպիտակակուրծք արջեր կան նաև Վիետնամում, ինչպես նաև Թայվան և Հոնգկոնգ կղզիներում։ Ամռանը այս տեսակները ապրում են 3000-4000 մետր բարձրության վրա և ձմռանը իջնում են լեռների ստորոտներին։
Այս տեսակի արջերին բուծում են Չինաստանում, Հարավային Կորեայում, Հյուսիսային Կորեայում, Լաոսում, Վիետնամում և Բիրմայում։


== Բնութագիր ==
Գիշատիչ կենդանի է։ Արուների մարմնի երկարությունը 150-170 սմ է, բարձրությունը՝ 80 սմ, կենդանի զանգվածը՝ 120-140 կգ։ Էգերը ի տարբերություն րուների ավելի փոքր են։ Մորթին սև է և փայլուն։


== Ծանոթագրություններ ==


== Արտաքին հղումներ ==
Позвоночные животные России: Медведь белогрудый(չաշխատող հղում)
Белогрудый (гималайский) медведь на сайте "Красная книга Амурской области" Archived 2016-03-04 at the Wayback Machine.
Տորե դ’Արեզե

Տորե դ’Արեզե (իտալերեն՝ Torre d'Arese), կոմունա Իտալիայի Լոմբարդիա մարզի Պավիա գավառում։ Բնակչության թիվը կազմում է 869 մարդ 2008 թվականի մարդահամարի տվյալների, բնակչության խտությունը կազմում է 199 մարդ/կմ²։ Զբաղեցնում է՝ 4 կմ² տարածք։ Հեռախոսի կոդ՝ 0382։ Փոստային ինդեքս՝ 27010։
Կոմունայի հովանավորն է Սուրբ Տուրի Մարտինը։ Տոնը նշվում է նոյեմբերի 11-ին։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0382 947033
Էլեկտրոնային փոստ՝ torredarese@libero.it


== Արտաքին հղումներ ==
Պաշտոնական կայք(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մակարովո (գյուղ, Դանիլովսկի շրջան)

Անվան այլ կիրառումների համար տե՛ս՝ ՄակարովոՄակարովո (ռուս.՝ Макарово), գյուղ Ռուսաստանի Յարոսլավլի մարզի Դանիլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուտիկա

Լուտիկա (էստ․՝ Lutika), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կրկես (Բաթ)

Կրկես (անգլ.՝ Circus), գիորգինյան ճարտարապետության օրինակ Անգլիայի Բաթ քաղաքում, շինարարությունը տևել է 1754-1768 թվականներին։ Անվանումը եկել է լատիներեն  circus բառից, որը նշանակում է օղակ, օվալ, շրջան։  Բաժանված է հավասար երկարություն ունեցող երեք մասերի։ Այն շրջանաձև տարածք է՝ շրջապատված մեծ տներով։ Կորացած սեգմենտներից յուրաքանչյուրը նայում է երեք մուտքերից մեկին այնպես, որ ներս մտնողի առաջ բացվում է նույն տեսարանը։


== Պատմություն ==
Կրկեսը, որ մի ժամանակ կոչվել է Թագավորի Կրկես, նախագծվել է ճարտարապեռ Ջոն Վուդ Ավագի կողմից, թեև նա այդպես էլ չի տեսել, թե ինչպես է իրականություն դարձել իր ծրագիրը, քանի որ նա մահացել է ավելի վաղ, մինչ կտեղադրվեր առաջին քարը։ Վուդը, համոզվելով, որ Բաթը եղել է Մեծ Բրիտանիայում դրուիդների կատարած գործողությունների կենտրոնը, ուսումնասիրել է Սթոունհենջը և օգտագործել նույն չափերը (318 ոտնաչափ) Կրկեսի տրամագծի համար։
Նրա որդին՝ Ջոն Վուդ Կրտսերը, շաունակել և ավարտին է հասցրել հոր նախագիծը։ Հարավարևմտյան հատվածի համար առաջին վարձակալումն արվել է 1755-67 թվականներին, հարավարևելյան հատվածինը՝ 1762-66 թվականներին, իսկ հյուսիսային հատվածինը՝ 1764-66 թվականներին։
Ջոն Վուդ Ավագի մտահղացումն էր քաղաքի համար վերստեղծել Պալադական ճարտարապետության դասական մի կառույց։ Մյուս նախագծերը ընդգրկում էին Թագուհու հրապարակը և Ֆորումը (որը երբեք էլ չկառուցվեց) մոտ։ Կրկեսը Վուդի կարիերայի գագաթնակետն է և համարվում է նրա գլուխգործոցը։
Օգտագործվում են երեք դասական օրդերներ՝ (հունական դորիական, հռոմեական/կոմպոզիտ և կորնթական) կառույցի ճակատային հատվածում։ Կառույցը ձևավորված է Դորիական անտաբլեմենտի եզրազարդերի հաջորդական տրիգլիֆներով և 525 պատկերազարդ խորհրադանիշներով՝ ներառյալ օձերի, ծովային, արվեստը և գիտությունը ներկայացնող, նաև մասոնական խորհրդանիշները։ Եզրապատը զարդարված է ֆլերոններով։ Վերևից նայելիս Կրկեսը Թագուհու հրապարակի և հարակից Գեյ սթրիթի հետ միասին ունի է բանալու ձև, որը մասոնական խորհրդանշան է և նման է Վուդի կառույցներից շատերի զարդարանքին։
Կենտրոնական տարածքի գետինը պատված է քարե սալիկներով։ Այնտեղ տեղակայված է ջրամբար, որը ջուր է մատակարարում տներին։
1800 թվականին Կրկեսի բնակիչները ցանկապատում են կենտրոնական մասը՝ այնտեղ պարտեզ ստեղծելու նպատակով։ Հիմա կենտրոնական տարածքը խոտածածկ է և պատված սոսիներով։ 1758-1774թթ. ընթացքում Թոմաս Գեյնսբորոն Կրկեսի 17 համարի սենյակն օգտագործել է որպես նկարչական ստուդիա։  1942թ․ ապրիլի 25-26-ին  Baedeker Blitz-ի դեպի Անգլիա արշավանքներից մեկին հաջորդեց Արքայական օդային ուժերի արշավանքը Լյուբեկի վրա, ռումբն ընկել է Կրկեսի վրա՝ քանդելով մի-քանի տներ։ Դրանք հետագայում վերակառուցվել են նախնական ոճով։
Ճարտարապետ-պատմաբան Դեն Քրիքշենքն ընտրել է Կրկեսը 2006 թվականին BBC հեռուստատեսային վավերագրական ֆիլմում Բրիտանիայի հինգ լավագույն կառույցներից մեկը ներկայացնելու համար։

		
		


== Ծանոթագրություններ ==


== Գրականություն ==
Michael Forsyth, Bath, Pevsner Architectural Guides, Yale University Press, 2003.
Jean Manco, The Hub of the Circus: A history of the streetscape of the Circus, Bath (Bath and North East Somerset Council 2004).


== Արտաքին հղումներ ==
Bath Past: The Circus — an article by Jean Manco.
Ժյորնովկա (գյուղ, Սերպուխովսկի շրջան)

Ժյորնովկա (ռուս.՝ Жёрновка), գյուղ Ռուսաստանի, Մոսկվայի մարզի Սերպուխովսկի շրջանի կազմում։
Բնակչությունը 2006 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերպիյեռ սյուր Ուրս

Վերպիյեռ սյուր Ուրս (ֆր.՝ Verpillières-sur-Ource), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 117 մարդ, բնակչության խտությունը` 6.53 մարդ/կմ²։ Բնակավայրը զբաղեցնում է 17.93 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ հարավ-արևելք, Շալոն ան Շամպայն քաղաքից` 105 կմ հարավ, Տրուա քաղաքից` 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 71 աշխատունակ (15-64 տարեկան)  բնակիչ, որոնցից ակտիվ էին 51-ը, իսկ ոչ ակտիվները` 20։ Ակտիվության ցուցանիշը կազմում է 71,8 %։ 51 աշխատունակ մարդկանցից աշխատել է 49 անձ (26 տղամարդ և 23 կին)։ Գործազուրկ են եղել 2 անձ (1 տղամարդ և 1 կին)։ 20 անաշխատունակներից 5-ը եղել են աշակերտներ կամ ուսանողներ, 8-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոսնովսկոե (գյուղ, Գորոդեցկի շրջան)

Անվան այլ կիրառումների համար տե՛ս՝ ՍոսնովսկոեՍոսնովսկոե (ռուս.՝ Сосновское), գյուղ Ռուսաստանի Նիժնի Նովգորոդի մարզի Գորոդեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (181401-181500)

Աստերոիդների ցանկ (181301-181400)  • Աստերոիդների ցանկ  • Աստերոիդների ցանկ (181501-181600)
 Աստերոիդների ցանկ (181301-181400)  • Աստերոիդների ցանկ  • Աստերոիդների ցանկ (181501-181600)
Սեն Մորիս դ'Իբի

Սեն Մորիս դ'Իբի (ֆր.՝ Saint-Maurice-d'Ibie), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 201 մարդ, բնակչության խտությունը` 8.63 մարդ/կմ²։ Բնակավայրը զբաղեցնում է 23.3 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 145 կմ հարավ, Պրիվա քաղաքից` 28 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 117 աշխատունակ (15-64 տարեկան) բնակիչ, որոնցից ակտիվ էին 85-ը, իսկ ոչ ակտիվները` 32։ Ակտիվության ցուցանիշը կազմում է 72,6 %։ 85 աշխատունակ մարդկանցից աշխատել է 77 անձ (41 տղամարդ և 36 կին)։ Գործազուրկ են եղել 8 անձ (5 տղամարդ և 3 կին)։ 32 անաշխատունակներից 10-ը եղել են աշակերտներ կամ ուսանողներ, 12-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ատամհատիկ

Ատամհատիկ (ակռահատիկ կամ էլ ատամնահատիկ), հայկական ծես, որը կատարվում է մանկան առաջին ատամը դուրս գալուց հետո։ Ըստ ծեսի, մանկան նստեցնում են սեղանի վրա, գլխի վրա պահում մի կտոր, և կտորի վրա լցնում խաշած ցորենի, լոբու, սիսեռի, գարու, և այլ հատիկներ։ Նախկինում արարողության ժամանակ, մանկան առաջ դրվում էին երեք իր՝ սանր, հայելի և դանակ։ Սանրը մանկան հավասար ատամներ ունենալու, հայելին առատության և պտղաբերության նշան էր, իսկ դանակն ուժի։ Մեր օրերում մանկան դիմաց դնում են  տարբեր առարկաներ, որ առարկային մանուկը առաջինը ձեռք տա՝ խորհրդանշելու է նրա ապագա մասնագիտությունը։ Արարողությունն անցկացվում է երգերով ու պարերով։

Տարբեր հայկական շրջաններում, ծեսը տարբեր անուններով է կոչվում՝ Շիրակում և Ջավախքում անվանվում է ակռահատիկ, Մուշում՝ ակվասորիկ, Սյունիքում՝ ատամսուրիկ, Գորիսում` կճախաշ, Սիսիանում՝ կեղքահատիկ, Վայոց ձորում՝ կեռահատիկ, Արարատյան դաշտում հատիկ կամ ատամ սուր, Ղարաբաղում՝ կճեխաշ։
Ըստ ազգագրագետ Սամվել Մկրտչյանի, ատամհատիկը պտղաբերության և առատության խորհրդանիշ է։ Ծեսի ծագումնաբանություն դեռևս պարզ չէ, պարզ չէ նաև թե այն առաջին անգամ որտեղ է արվել։ Հայաստանի որոշ շրջաններում ծեսը կատարվում է երգերով, որոնք նկարագրում են երեխայի ապագա ճակատագիրը և գործունեությունը։


== Ծանոթագրություններ ==
Արևելյան ծանուցմունք

«Արևելյան ծանուցմունք», շաբաթաթերթ՝ արևելյան առաջին պարբերականը։ Լույս է տեսել 1816 թվականին, Աստրախանում։ Հրատարակման նախաձեռնողներին էին Աստրախանի գիմնազիայի գերմաներենի ուսուցչուհի Ի. ֆոն Վեյսքհովենը և Կ. Շահվերդյանը։ Թերթը տպագրել է գավառագիտական, գիտամատչելի և գրական նյութեր, օդերևութաբանական տեղեկություններ։ Հրապարակվել են տեղեկություններ Կասպից ծովում նավագնացության մասին, առևտրական հայտարարություններ, որոնք հետաքրքրություն են ներկայացրել գլխավորապես վաճառականների համար։ Թերթը զգալի տեղ է տվել հայ ժողովրդի պատմությանը և ազգագրությանը։ «Արևելյան ծանուցմունքը» լույս է տեսել նախ ռուսերեն («ռուս.՝ Восточныя извѣстия», 1813 թվականից) տարբերակով, ապա իսկ 1816 թ.-ին՝ միաժամանակ ռուսերեն և հայերեն լեզուներով։


== Ծանոթագրություններ ==
Ալբա Ֆլորես

Ալբա Գոնսալես Վիյա (իսպ.՝ Alba González Villa, հոկտեմբերի 27, 1986(1986-10-27), Մադրիդ, Իսպանիա), իսպանացի դերասանուհի, կինոյում և հեռուստատեսությունում հայտնի է որպես Ալբա Ֆլորես։ Առավել հայտնի է Antena 3 հեռուստաալիքի (հետո գնվել է Նեթֆլիքսի կողմից) թողարկած «Թղթե տունը» հեռուստասերիալում Ագաթա Հիմենեսի («Նայրոբի») դերով։


== Կենսագրություն ==
Ալբա Ֆլորեսը ծնվել է երաժիշտ Անտոնիո Ֆլորեսի և Անա Վիյայի ընտանիքում։ Նրա տատիկը իսպանացի հայտնի երգչուհի Լոլա Ֆլորեսն է։ Նաև երգչուհի Լոլիտայի և Ռոսարիա Ֆլորեսի զարմուհին է։
Դերասանական կարիերան սկսել է 2005 թվականին «Փառավոր և ջերմ» ֆիլմով։ 2015-2019 թվականներին նկարահանվել է «Վիզավի» սերիալում՝ մարմնավորելով գլխավոր դերերից մեկի՝ գնչուհի Սարայ Վարգասի կերպարը։ Առավել հայտնիություն է ստացել «Թղթե տունը» հեռուստասերիալում Ագաթա Հեմենեսի դերով։


== Ֆիլմագրություն ==


== Ծանոթագրություններ ==
Գրեբեշոկ (գյուղ)

Գրեբեշոկ  կամ Անիխանստա (աբխազ.` Аныханста, վրաց.՝ გრებეშოკი), գյուղ Աբխազիայի Գագրայի շրջանում, Գագրայից 5 կմ արևմուտք։ Գտնվում է ծովի մակարդակից 200 մ բարձրության վրա։


== Բնակչությունը ==
1959 թվականի տվյալներով, գյուղում ապրում էր 371 մարդ` հիմնականում հայեր և ռուսներ։ 1989 թվականին, գյուղի բնակչության թիվը 254 էր, հիմնականում կրկին հայեր և ռուսներ։
Բնակիչները զբաղվում են ծխախոտի, եգիպտացորենի, ցիտրուսային կուլտուրաների մշակությամբ, այգեգործությամբ։ Խորհրդային տարիներին գյուղում գործում էր առողջարան։ Երեխաները հաճախում էին Օրեխովո գյուղի հայկական ութամյա դպրոցը։
Գրեբեշոկի հայերը եկել են Սամսունից և Օրդուից` 1904 թվականին։
1992 թվականին, Աբխազիայի կառավարության կողմից գյուղը վերանվանվել է Անիխանստա։


== Ծանոթագրություններ ==
Միս Շմիդտա (քաղաքատիպ ավան, Իուլտինսկի շրջան)

Միս Շմիդտա (ռուս.՝ Мыс Шмидта), քաղաքատիպ ավան Ռուսաստանի Չուկոտկայի ինքնավար օկրուգի Իուլտինսկի շրջանի կազմում։
Բնակչությունը 2010 թվականին գրանցված տվյալներով կազմում էր 492 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերեզովկա (գյուղ, Շևչենկոյի շրջան)

Անվան այլ կիրառումների համար տե՛ս՝ ԲերեզովկաԲերեզովկա (ուկրաիներեն՝ Березівка), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1690 թվականին։
2001 թվականի տվյալներով Բերեզովկա գյուղում բնակվում էր 465 մարդ։ Բնակավայրը զբաղեցնում է 4,02 կմ² տարածք։ Բնակչության խտությունը կազմում էր 115,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտյոմ Սիմոնյան

Արտյոմ Վրույրի Սիմոնյան (ռուս.՝ Артём Вру́йрович Симоня́н, փետրվարի 20, 1995, Սանկտ Պետերբուրգ, Ռուսաստան), հայ ֆուտբոլիստ, կիսապաշտպան։ Հանդես է գալիս շվեյցարական «Ցյուրիխ»-ի և Հայաստանի ազգային հավաքականի կազմում։


== Ակումբային կարիերա ==


=== «Ցյուրիխ» ===
2015 թվականի փետրվարի 17-ին Արտյոմ Սիմոնյանը 2-ամյա պայմանագիր է կնքել շվեյցարիական «Ցյուրիխ»-ի հետ։ Թիմ կազմում իր առաջին հանդիպումը Սիմոնյանը անցկացրել է Հայաստանի հավաքականի գլխավոր մարզիչ Արթուր Պետրոսյանի գլխավորությամբ։


== Միջազգային կարիերա ==
Արտյոմ Սիմոնյանը ազգային հավաքականի կազմում իր դեբյուտը նշել է 2014 թվականի հոկտեմբերի 14-ին՝ Ֆրանսիայի հավաքականի դեմ խաղում։ Մինչ այժմ նա հավաքականի կազմում մասնակցել է 4 հանդիպման։


== Ձեռքբերումներ ==
Շվեյցարիայի գավաթակիր - 2015/16


== Ծանոթագրություններ ==


== Արտաքին հղումներ ==
Էջը «Զենիթի» պաշտոնական կայքում
Պրոֆիլը transfermarkt.com կայքում(անգլ.)
Ջոնս շրջան (Ջորջիա)

Անվան այլ կիրառումների համար տե՛ս՝ Ջոնս շրջան (այլ կիրառումներ)Ջոնս շրջան (անգլ.՝ Jones County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.020 կմ² է, բնակչությունը՝ 23.639 մարդ (2010 թ. տվյալներով)։ Շրջկենտրոնն է Գրեյ բնակավայրը։ Կազմավորվել է 1807 թ.։
Նորայր Ասլանյան (վիրաբույժ)

Անվան այլ կիրառումների համար տե՛ս՝ Նորայր Ասլանյան (այլ կիրառումներ)Նորայր Հրանտի Ասլանյան (օգոստոսի 30, 1948(1948-08-30), Դիլիջան, Հայկական ԽՍՀ, ԽՍՀՄ), հայ մանկաբույժ-վիրաբույժ։ Բժշկական ծառայության պահեստի ավագ լեյտենանտ (1975)։ Ավարտել է Երևանի պետական բժշկական համալսարանը (1975)։


== Գործունեությունը ==
1976-1990 թվականներին աշխատել է Հայաստանի առողջապահության համակարգում, 1990 թվականից՝ «Արմավիր» բժշկական համալիրում՝ ամբուլատոր-խորհրդատվական բաժանմունքի վարիչ։
1991 թվականին կամավոր մեկնել է ԼՂՀ Շահումյանի շրջան. զինադադարից հետո բազմիցս գուծուղվել Ստեփանակերտ և բուժօգնություն ցույց տվել հարյուրավոր վիրավոր ազատամարտիկների, խաղաղ բնակիչների (հատկապես երեխաների)։


== Ծանոթագրություններ ==
Կուրինսկայա

Կուրինսկայա (ռուս.՝ Куринская), ստանիցա Ռուսաստանի Դաշնության Կրասնոդարի երկրամասի Ապշերոնսկի շրջանի կազմում, Փշիշ գետի ափին, շրջկենտրոնից 40կմ արևմուտք։ Բնակչությունը՝ հայեր, ռուսներ, հույներ, ադըղեներ։ Զբաղվում են անտառատնտեսությամբ։ Ունի միջնակարգ և ութամյա դպրոցներ, ակումբ–կինո, փոստի բաժանմունք, բուժմանկաբարձական կայան, երկաթուղային կայարան։ Հիմնադրվել է 1912 թ.-ին։ Հայերը եկել են Սամսունի շրջանից, 1915 թ.-ին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օստապովկա (գյուղ, Արբուզինկայի շրջան)

Անվան այլ կիրառումների համար տե՛ս՝ ՕստապովկաՕստապովկա (ուկրաիներեն՝ Остапівка), գյուղ Ուկրաինայի Նիկոլաևի մարզի Արբուզինկայի շրջանում։ Հիմնադրվել է 1756 թվականին։
2001 թվականի տվյալներով Օստապովկա գյուղում բնակվում էր 101 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դրուժբովկա (գյուղ, Կորոստենի շրջան)

Դրուժբովկա (ուկրաիներեն՝ Дружбівка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1948 թվականին։
2001 թվականի տվյալներով Դրուժբովկա գյուղում բնակվում էր 158 մարդ։ Բնակավայրը զբաղեցնում է 0,751 կմ² տարածք։ Բնակչության խտությունը կազմում էր 210,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլբասինո (գյուղ, Կրոլևեցի շրջան)

Կոլբասինո (ուկրաիներեն՝ Ковбасине), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Կոլբասինո գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առվիլա

Առվիլա (էստ․՝ Arvila), գյուղ Էստոնիայի Իդա-Վիրումաա նահանգի Մյաետագուսե շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սեռգա

Սեռգա (էստ․՝ Serga), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բոչի

Բոչի, գյուղ Արևմտյան Հայաստանում, Էրզրումի վիլայեթի Բաբերդի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ժան Ռաու

Ժան Ռաու (հունիսի 12, 1677(1677-06-12), Մոնպելիե - փետրվարի 10, 1734(1734-02-10), Փարիզ), ֆրանսիացի գեղանկարիչ, որը ծնվել է Մոնպելիեում։
Ստանալով ավանդաբար ընդունված նկարչական կրթություն՝ 1717 թվականին դարձել է Գեղանկարչության ու քանդակագործության ֆրանսիական ակադեմիայի անդամ։ Իր հեղինակությունը նախկինում հաստատել է Իտալիայում անցկացրած երեք տարիների ընթացքում Վենետիկում՝ Գիուստինիանի Սոլինիի պալատում կատարված բարձրորակ զարդարանքներով ու պատկերակալի վրա արված որոշ նկարներով՝ «Մարդու չորս տարիքը» (ազգային պատկերասրահ), որը նրան հանձնարարել էր ֆրանսիական Վանդոմ քաղաքի գլխավոր քահանան։ Նրա աշխատանքների ցուցակն ընդգրկում է եղանակներին, ժամերին ու տարրերին վերաբերող մի երկար շարք, կամ զվարճանքի ու քաջության այնպիսի տեսարաններ, որոնց պատկերման մեջ նրա երիտասարդ մրցակից Անտուան Վատտոն անհամեմատելիորեն գերազանցել է իրեն։ 1720 թվականին Անգլիայից վերադառնալուց հետո բնակվել է Թեմփլում, որտեղ գեղազարդել է մի քանի սենյակներ։ Մահացել է Փարիզում 1734 թվականին։ Ռաուի լավագույն սաներն էին Շեվալյեն և Մոնտդիդյեն։ Նրա ստեղծագործությունների վրա աշխատել են Պոյլիին, Մոյրոն, Դյուպուան և այլք։


== Պատկերասրահ ==

		
		
		
		
		
		
		
		
		


== Ծանոթագրություններ ==
This article incorporates text from a publication now in the public domain: Chisholm Hugh, ed. (1911)։ «Raoux, Jean»։ Encyclopædia Britannica 22 (11th ed.)։ Cambridge University Press։ էջ 898 


== Արտաքին հղումներ ==
Entry and example at the Getty Museum in Los Angeles, CA
Ձորադեմ (գետ)

Ձորադեմ, գետակ Հայաստանի Վայոց ձորի մարզում, Ավեշ գետի աջ օժանդակը։ Սկիզբ է առնում Հարսնասար լեռան արևմտյան լանջից և Նախիջևանի տարածքում միախառնվում մայր գետին։ Երկարությունը՝ 4 կմ, Հայաստանի Հանրապետության տարածքում՝ 2,5 կմ։


== Ծանոթագրություններ ==
Կովալևսկոե (ավան, Կրասնոկուտի շրջան)

Անվան այլ կիրառումների համար տե՛ս՝ Կովալևսկոե (այլ կիրառումներ)Կովալևսկոե (ուկրաիներեն՝ Ковалівське), ավան Ուկրաինայի Խարկովի մարզի Կրասնոկուտի շրջանում։ Հիմնադրվել է 1801 թվականին։
2001 թվականի տվյալներով Կովալևսկոե ավանում բնակվում էր 173 մարդ։ Բնակավայրը զբաղեցնում է 0,729 կմ² տարածք։ Բնակչության խտությունը կազմում էր 237,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Էշկիձոր (Օլթիի գավառ)

Անվան այլ կիրառումների համար տե՛ս՝ Էշկիձոր (այլ կիրառումներ)Էշկիձոր, գյուղ Արևմտյան Հայաստանում, Կարսի մարզի Օլթիի գավառում։ Գտնվում էր Թորթում գետի աջ ափին։


== Բնակչություն ==
1915 թվականին գյուղում արդեն ապրում էին լազեր և թուրքեր։


== Պատմամշակութային կառույցներ ==
Էշկիձորն ուներ քարաշեն, կամարաչափ, կիսավեր հայկական եկեղեցի և Էշկիձորո հին ավերակ բերդ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բեկիման

Բեկիման (պորտ.՝  Bequimão), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի հյուսիսային մարզում։ Մտնում է Լիտորալ Օսիդենտալ Մարանենսիի գավառի կազմի մեջ։ Բնակչությունը կազմում է18 461 մարդ՝ 2006 թվականի տվյալներով։ Գրավում է 7 962,428 կմ2 տարածք։ Բնակչության խտությունը՝ 24,0 մարդ/կմ²։


== Պատմություն ==
Քաղաքը հիմնադրվել է 1935 թվականի հունիսի 19-ին։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 22 428 846,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է1 178,67 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,577 (տվյալները՝ ՄԱԿ-ի զարգացման ծրագրի)


== Արտաքին հղումներ ==
Բեկիմանի մասին(չաշխատող հղում)
Բիրջանդ

Բիրջանդ (պարսկերեն՝ بيرجند)՝ քաղաք Իրանի արևելյան մասում, Հարավային Խորասան նահանգի վարչական կենտրոնը։
Մեկն է Իրանի ամենահամաչափ զարգացող քաղաքներից։ Երրորդ խոշորագույն քաղաքն է արևելյան Իրանում՝ Մաշհադ և Զահեդան քաղաքներից հետո։ Մեծ գյուղատնտեսական կենտրոն է և զաֆրանի, բարբարիսի և ձեռագործ գորգերի հայտնի արտահանող։


== Պատմություն ==
Բիրջանդի մասին առաջին հիշատակումը պատմական գրականության մեջ վերաբերում է 13-րդ դարին, որտեղ այն ներկայացվում է որպես տարածաշրջանի ամենագեղեցիկ քաղաքներից մեկը։ Քաղաքի օդանավակայանն աշխատում է 1933 թվականից։ 1912-1914 թվականներին այստեղ աշխատել է ռուս արևելագետ Վ. Ա. Իվանովը։


== Կլիմա ==
Բիրջանդն ունի չոր անապատային կլիմա` տաք ամառներով և զով ձմեռներով։ Տեղումների քանակը ցածր է, հիմնականում բաժին է ընկնում ձմռանը և գարնանը։


== Կրթություն ==
Ասվում է, որ Բիրջանդի Շոկաթիյե դպրոցը Թեհրանի Պոլիտեխնիկումի հետ համարվում են առաջին ժամանակակից հանրակրթական դպրոցներն Իրանի բարձրագույն կրթական ոլորտում 19-րդ դարի կեսերին։ Այդ ժամանակից ի վեր, Բիրջանդը ձեռք է բերել առավելություն բարձրագույն կրթական ոլորտում և դարձել կարևոր վայր հետազոտությունների և զարգացման համար։
Քաղաքը ունի նաև հետևյալ բուհերն և գիտական ​​հաստատությունները.

Բիրջանդի համալսարան
Բիրջանդի տեխնոլոգիական համալսարան
Բիրջանդի բժշկական գիտությունների համալսարան
Բրջենդի Իսլամական «Ազադ» համալսարան
Կիրառական գիտությունների և տեխնոլոգիաների համալսարան


== Բիրջանդի օդակայան ==
Բիրջենդի օդակայանը գտնվում է ծայրամասային շրջանում։ Շնորհիվ Բիրջանդի աշխարհաքաղաքական դիրքի Իրանի արևելյան մասում, օդակայանը սկսել է աշխատել 1933 թվականին՝ որպես Իրանի 3-րդ օպերատիվ օդակայան։ Բիրջանդի օդակայանն առաջարկում է առանց դադարների ամենօրյա չվերթներ դեպի Թեհրան և Մաշհադ։ Այն դարձել է միջազգային օդակայան դեպի Մեդինա առաջին միջազգային չվերթից հետո։ 2009 թվականի հոկտեմբերին, թռիչքուղին 10/28 փակվել է հիմնարար վերանորոգման համար։ Թռիչքուղին ամրապնդվել և ընդլայնվել է 4000 մետր՝ տեղավորոն լայն ինքնաթիռներ։ Շինարարության ընթացքում բոլոր չվերթները դադարեցվել են, իսկ «Aseman» ավիաընկերությանը օգտվել է հին թռիչքուղուց և սկսել է ամենօրյա չվերթներ դեպի Թեհրան։


== Բիրջանդի նշանավոր դեմքեր ==
ալ-Բիրջանդի, Ականավոր աստղագետ 16-րդ դարի
Հակիմ Նեզարի Քուհեստանի
իբն Հեսամ Քուսֆի
Ամիր Շոկատ Ուլ-Մոլկ Ալամ
Ամիր Ալի Շեիբանի, Հիմնադիր և առաջին տնօրեն Զոբ ահան Էսֆահան
Սեյյեդ Մոհամմադ Տադայոն
Ասադոլլահ Ալամ, Վարչապետ Իրանում Շահ Մուհամեդ Ռեզա Պահլավիի ժամանակով
Սեյյեդ Ղոլամ Ռեզա Սաեիդի, Գրող
Սիմա Բինա, Իրանի ժողովրդական երաժշտություն կատարող
Ահմադ Կամյաբի Մասկ, Գրող և հայտնի գիտնական
Մորտեզա Հասանպուր, The first man in nursing in Iran
Մոհամմադ Հասան Գանժի, Գիտնական աշխարհագրության ոլորտում
Մոհամադ Իսմաիլ Ռեզվանի, Գիտնական պատմության ոլորտում
Մոհամմադ Ռեզա Հաֆեզնիա
Ղոլամ Հոսեյն Շոկոուեի
Կազեմ Մոամդնեջադ
Շահ Սեյեդ Ալի Կազեմի
Մոհամմադ Հոսսաին Ավատի
Մոհամմադ Իբրահիմ Ավատի
Սեյեդ Հասան Տահամի


== Պատկերասրահ ==
Նովգորոդկա (գյուղ, Պուշկինոգորսկի շրջան)

Նովգորոդկա (ռուս.՝ Новгородка), գյուղ Ռուսաստանի Պսկովի մարզի Պուշկինոգորսկի շրջանի կազմում։
Բնակչությունը վերջին գրանցված տվյալներով կազմում էր 101 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թարս-Հագան

Թարս-Հագան, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բրագա (այլ կիրառումներ)

Բրագա, կարող է վերաբերել՝

Բրագա - համայնք Բրազիլիայում, մտնում է Ռիու Գրանդի դու Սուլ նահանգի մեջ
Բրագա - գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում
Բրագա - պորտուգալական ֆուտբոլային ակումբ Բրագա քաղաքից
Գագարինսկի շրջան

Գագարինսկի շրջան (ռուս.՝ Гагаринский район), մունիցիպալ շրջան Ռուսաստանի Դաշնության Սմոլենսկի մարզում։
Ստեղծվել է 1929 թվականին։ Վարչական կենտրոնը՝ Գագարին։


== Աշխարհագրություն ==
Շրջանի տարածքի մակերեսը կազմում է 2904 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 48886 մարդ։ Բնակչության խտությունը կազմում էր 16,83 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ցիլնինսկի շրջան

Ցիլնինսկի շրջան (ռուս.՝ Цильнинский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Բոլշոե Նագատկինո։


== Աշխարհագրություն ==
Շրջանի տարածքի մակերեսը կազմում է 1293 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 26691 մարդ։ Բնակչության խտությունը կազմում էր 20,64 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բուֆորդ (Վայոմինգ)

Բուֆորդ (անգլ.՝ Buford), քաղաք ԱՄՆ-ի Վայոմինգ նահանգում։ Գտնվում է Լարամի և Շայեն քաղաքների միջև։ Քաղաքը նշանավոր է նրանով, որ այն ունի միայն մեկ բնակիչ։
Քաղաքի հիմնադիր է համարվում գեներալ Ջոն Բյուֆորդը։ 1866 թվականին նա առաջին միջմայրցամքային երկաթուղու պահպանության համար այս վայրում հիմնեց սահմանապահ բնակավայր՝ Ջոն Բյուֆորդի ֆորտ անվանումով։ Այն ժամանակ քաղաքն ուներ մոտ 2000 բնակիչ։ Այժմ քաղաքի միակ բնակիչը Դոն Սեմոնսն է, ով միաժամանակ քաղաքի պահապանն է, լիցքավորողը, տեղի խանութի վաճառողը և քաղաքի քաղաքապետը։ Իր որդու՝ քաղաքից հեռանալուց հետո Դոնը դարձավ միակ բնակիչը։


== Ծանոթագրություններ ==


== Արտաքին հղումներ ==
պաշտոնական կայք
2010 թ. CNN տեսանյութ
Արմենական-Ռամկավար ազատական կուսակցություն

Արմենական-Ռամկավար ազատական կուսակցություն հայ ազգային կուսակցություն է։ Հիմնվել է 2009 թ.։ Կուսակցությունը գործում է Հայաստանում և սփյուռքում բաղկացած մասնավորապես նախկին Ռամկավար Ազատական Կուսակցության անդամներէ, կուսակցության ներքին պառակտումի արդյունք։ Լուծարված է 2012-ին և միավորված Հայաստանի Ռամկավար ազատական կուսակցություն (ՀՌԱԿ)-ի հետ։
Սեյտի Մորիմուրա

Սեյտի Մորիմուրա (ճապ.՝ 森村誠, հունվարի 2, 1933(1933-01-02), Kumagaya), ճապոնացի գրող։ Սեյտի Մորիմուրան ծնվել է Սայտամա նահանգի Կումագայա քաղաքում։ Ավարտել է Աոյամայի Մետրոպոլիտեն համալսարանը։
Գրական ճանաչում է ձեռք  բերել 1969 թվականին, երբ նրա «Մեռած տարածությունը բարձրության վրա» վեպը շահեց Էդոգավա Ռամպոյի մրցանակը տարվա լավագույն դետեկտիվի համար։ Նրա շատ ստեղծագործությունները օգտագործվել են հեռուստատեսության և կինոնկարների համար։ Մորիմուրայի ստեղծագործությունների ճնշող մեծամասնությունը հասարակական-քաղաքական գործողություններով լի դետեկտիվ վեպերն են, օրինակ ՝ « Թավշե Արջուկը» (1975)։


== «Սատանայի շատակերությունը» (1981) ==
Խորհրդային Միությունում նա հայտնի դարձավ «Սատանայի խոհանոց» վավերագրական գրքի տպագրությունից հետո (М.: Прогресс, 1983. Оригинал: Morimura S. Akuma no Hoshoku (悪魔の飽食), անգլ.՝ The Devil's Gluttony).
Սեյտի Մորիմուրայի այս գիրքը ճապոնական զինված ուժերի հատուկ նշանակության ջոկատների մասին է. «ջոկատ 731», որում 1940-ական թվականների սկզբից մինչև 1945 թվականի օգոստոսը մշակվել, արտադրվել և օգտագործվել են մանրէաբանական զենքեր։ Այդ նպատակով ջոկատը բազմաթիվ փորձեր է իրականացրել կենդանի մարդկանց վրա։


== «Մահվան արկղեր» (1981) ==
Փորձելով բացահայտել քրեական հանցագործությունը, լրագրող Հիրանոն թափանցում է հանցագործ աշխարհ. որտեղ կոռուպցիա էր տիրում բարձր խավում, ռազմական և քաղաքական առաջնորդների գաղտնի մեքենայություններ էին, ձգտելով հակառակ կանոնադրությանը Ճապոնիայի ինքնապաշտպանական ուժերը վերազինել նորագույն ռազմական սարքավորումներով, միջուկային և մանրէաբանական զենքերով։


== Հրապարակումներ Ռուսաստանում ==
«Թավշե արջուկ» (1979)
«Սատանայի շատակերությունը» (1983)
«Մահվան արկղեր» (1984)
«Գազանի փորձարկումներ» (1989)
«Ձնե լուսատտիկ» (1990)
«Կոմանդո» (1993)


== Ծանոթագրություններ ==


== Արտաքին հղումներ ==
[lib.ru|http://www.lib.ru/MEMUARY/1939-1945/MORIMURA/]
С. Моримура «Սատանայի խոհանոց», М., Прогресс, 1983. գրքի տեքստը «Ռազմական գրականություն» նախագծում։


== Գրականություն ==
Бавин Сергей Зарубежный детектив XX века (в русских переводах). Популярная библиографическая энциклопедия. М., 1991. С.117-120.
Տաձավա (լիճ)

Տաձավա (լիճ), (ճապ.՝ 田沢湖)՝ անհոսք խառնարանային լիճ Ճապոնիայում։
Ջրամբարը գտնվում է Սեմբոկու քաղաքի տարածքում, Ակիտայի վարչական տարածքում, Կակունոդատե սամուրայի ժամանակաշրջանում ամենալավ պահպանված տարածաշրջաններից մեկը։ Լճի խորությունը կազմում է 424 մ, այն երկրի ամենախոր և աշխարհի 22-րդ ամենախոր լիճն է (որոշ աղբյուրներում 17-րդը), հատակը ծովի մակարդակից ցածր է։ Լիճը անհոսք է, նրա մեջ թափվող ջրային հոսքերը բացակայում են, կան մի քանիսը, որոնք սեզոնային են։ Ջրի մակերեսը 25,9 կմ քառակուսի է։
Լճի ջուրը շատ թափանցիկ է, երբեմն այն հասնում է 30մ։
Լճի ափին տեղակայված է զբոսաշրջություն՝ տաք աղբյուրներով, բավականին տարածված տարածաշրջանում։ Տաձավայի շրջակայքում կան մի քանի լեռնադահուկային հանգստավայրեր, որտեղ տուրիստներ են լինում տարվա յուրաքանչյուր ժամանակ։
Պատմականորեն լճի հարևանությամբ գտնվող տարածքը հարավային վայրերից է, որտեղ բնակվում են այնուները։
Լճի ջրերում բնակվում է սաղմոնաձուկ Oncorhynchus kawamurae, հնում այս տեսակը համարված էր ոչնչացված։ Այնպես և ապրում են կունջան, գետածածանը, ներկան, գոլեցը, սոմը և այլ ձկներ։


== Ծանոթագրություններ ==
Վրաստան-Անկախ պետությունների համագործակցություն հարաբերություններ

Վրաստանի և Անկախ Պետությունների Համագործակցության (ԱՊՀ) հարաբերությունները բազմակողմ միջազգային հարաբերություններ են երրորդ երկրի և վերպետական կազմակերպության միջև։


== Պատմություն ==
1993 թվականի դեկտեմբերի 3-ին Պետությունների ղեկավարների խորհրդի որոշմամբ Վրաստանն ընդունվեց Համագործակցության մեջ, իսկ 1993 թվականի դեկտեմբերի 9-ին Վրաստանը միացավ ԱՊՀ կանոնադրությանը։
2006 թվականի փետրվարի 3-ին Վրաստանը դուրս եկավ ԱՊՀ պաշտպանության նախարարներից, քանի որ այդ խմբին անդամակցությունը անհամատեղելի էր ՆԱՏՕ- ին մասնակցելու հետ։


=== Վրաստանի ելքը ԱՊՀ-ից ===
2008 թվականի օգոստոսի 12-ին Վրաստանի նախագահ Միխեիլ Սաակաշվիլին հայտարարեց ռուս-վրացական պատերազմի պատճառով ԱՊՀ-ից դուրս գալու ցանկության մասին։ 2008 թվականի օգոստոսի 14-ին Վրաստանի խորհրդարանը միաձայն (117 ձայն) որոշում է կայացրել կազմակերպությունից Վրաստանի դուրս գալու մասին։ Համաձայն ԱՊՀ կանոնադրության (I գլխի 9-րդ հոդված) անդամ պետությունն իրավունք ունի դուրս գալ Համագործակցությունից։ Պետությունը նման մտադրության մասին գրավոր ծանուցում է սույն կանոնադրության ավանդապահին ելքից 12 ամիս առաջ։ Միևնույն ժամանակ, սույն Խարտիայի մասնակցության ընթացքում ծագած պարտավորությունները պարտավորեցնում են համապատասխան պետություններին դրանց լիարժեք իրականացմանը։ 2008 թվականի հոկտեմբերի 9-ին Ռուսաստանի Դաշնության արտաքին գործերի նախարար Սերգեյ Լավրովը հայտարարեց, որ ԱՊՀ երկրների ԱԳ նախարարների խորհուրդը պաշտոնական որոշում է կայացրել 2009 թվականի օգոստոսին դադարեցնել Վրաստանի անդամակցությունը Համագործակցությանը։ 2009 թվականի օգոստոսի 18-ին Վրաստանը պաշտոնապես դուրս եկավ ԱՊՀ-ից։


== Տես նաև ==
Ուկրաինա-Անկախ պետությունների համագործակցություն հարաբերություններ


== Ծանոթագրություններ ==
Հարավային Աֆրիկա

Հարավային Աֆրիկան տարածաշրջան է, որը զբաղեցնում է Աֆրիկյան մայրցամաքի հարավային մասը։ Ըստ ՄԱԿ-ի՝ այդ տարածաշրջանում գտնվում են հետևյալ երկրները՝

Բոտսվանա
Լեսոթո
Նամիբիա
Սվազիլենդ
Հարավաֆրիկյան ՀանրապետությունԱյդ հինգ երկրները մտնում են նաև Հարավաֆրիկյան մաքսային միության մեջ։ Աշխարհագրական առումով Հարավային Աֆրիկայի մեջ կարելի է նաև ներառել հետևյալ երկրները՝

Անգոլա
Զամբիա
Զիմբաբվե
Կոմորյան կղզիներ
Մավրիկիոս
Մադագասկար
Մայոթթա (Ֆրանսիայի անդրծովյան տարածք)
Մալավի
Ռեյունիոն (Ֆրանսիայի անդրծովյան տարածք)
Սեյշելյան կղզիներԵրբեմն Հարավային Աֆրիկային նաև վերաբերում են Կոնգոյի Դեմոկրատական Հանրապետությունը (որը սովորաբար մտնում է Կենտրոնական Աֆրիկայի մեջ) և Տանզանիան (Արևելյան Աֆրիկա)։ Բոլոր թվարկած երկրները, բացի Կոմորյան կղզիների, մտնում են Հարավային Աֆրիկայի երկրների զարգացման միության մեջ։
Որոշ դեպքերում Հյուսիսային Աֆրիկայի հյուսիսային սահմանը համարում են Քունենե գետը Զամբեզիյում՝ դա նշանակում է, որը Հարավաֆրիկյան տարածաշրջան մտնում են բոլոր հինգ երկրները ըստ ՄԱԿ-ի նաև Զիմբաբվեն և Մոզամբիկի հարավային մասը։


== Ծանոթագրություններ ==
Ֆուտբոլային լիգայի գավաթ 1981-82

Ֆուտբոլային լիգայի գավաթ 1981-82, Ֆուտբոլային լիգայի գավաթի 22-րդ խաղարկությունն է, որում հաղթեց «Լիվերպուլ» ֆուտբոլային ակումբը։
Always (երգ, Արաշ և Այսել)

Always (հայերեն՝ Միշտ), երգ, որը ներկայացվել է Եվրատեսիլ 2009 երգի մրցույթում Ադրբեջանի կողմից։ Երգը որպես դուետ կատարել են Այսել Թեիմուրզադեն և Արաշը։ Always երգը ընտրվել էր փետրվարի 5-ին Ictimai հեռուստատեսությամբ 30 այլ երգերից։
Եվրատեսիլի եզրափակչում երգը գրավել է 3-րդ հորիզոնականը 207 միավորով, առջևում թողնելով Իսլանդիային և Նորվեգիային։
Երգը գրվել է մի շարք հեղինակների, այդ թվում Արաշի կողմից։ Երգի տեսահոլովակի պրեմիերան կայացել է 2009 թ. ապրիլի 24-ին՝ Ictiami հեռուստատեսությամբ։ Տեսահոլովակում օգտագործվել է թառ երաժշտական գործիքը։
2009 թ. դեկտեմբերի 23-ին Always երգի տեսահոլովակը ՅուԹուբում դիտվել է ավելի քան 5.5 միլիոն անգամ, որը դարձել է ամենաշատ դիտվածը Եվրատեսիլ 2009 թ.-ի տեսահոլովակների մեջ։


== Երգի դիրքը չարթերում ==


== Հղում ==
«Օլվեյս» (տեսահոլավակ) Archived 2009-12-29 at the Wayback Machine.


== Ծանոթագրություններ ==
Աստերոիդների ցանկ (142701-142800)

Աստերոիդների ցանկ (142601-142700)  • Աստերոիդների ցանկ  • Աստերոիդների ցանկ (142801-142900)
 Աստերոիդների ցանկ (142601-142700)  • Աստերոիդների ցանկ  • Աստերոիդների ցանկ (142801-142900)
Լենինգրադսկայայի շրջան (Կրասնոդարի երկրամաս)

Լենինգրադսկայայի շրջան (ռուս.՝ Ленинградский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1924 թվականին։ Վարչական կենտրոնը՝ Լենինգրադսկայա։


== Աշխարհագրություն ==
Շրջանի տարածքի մակերեսը կազմում է 1416 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 65268 մարդ։ Բնակչության խտությունը կազմում էր 46,09 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լեղակում

Լեղակում, պահպանում է սպիտակեղենի գեղեցիկ տեսքը՝ հաղորդելով բաց երկնագույն երանգ։
Թողարկում են լեղակող՝ 

փոշիներ
հեղուկներ
մածուկներ։Օպտիկական սպիտակարարներ պարունակող փոշիներն ապահովում են հավասարաչափ լեղակում, իրին հաղորդում պայծառություն, թարմություն։ 


== Օգտագործում ==
Ձեռքով լեղակելու դեպքում լեղակը պետք է լցնել կտորի մեջ և գոլ ջուրը կապտաջրել մինչև մեղմ կապույտ երանգավորում ստանալը։
Մեքենայով լվանալիս 1 թեյի գդալ (6-8 գ) լեղակը պետք է լուծել ոչ մեծ քանակությամբ ջրի մեջ։ Լուծույթը լցնել մեքենայի մեջ, լվացամիջոցների հետ խառնել։ Սպիտակեղենը հարկավոր է լվանալ և պարզաջրել այդ լուծույթի մեջ։Օպտիկական սպիտակարարներ պարունակող հեղուկ պատրաստուկով լեղակելու համար պետք է պատրաստել լուծույթ՝ 1 լ գոլ ջրին 3-4 կաթիլ լեղակ խառնելով։ Օգտագործելուց առաջ հարկավոր է թափահարել։ Պետք է պահել ֊25 °C ոչ ցածր ջերմաստիճանում։
Լինում են նաև պարկուճներով թողարկվող մածուկանման լեղակներ։ Որոշ տեսակի պատրաստուկներով կարելի է ոչ միայն լեղակել, այլև օսլայել բամբակե և վուշե իրերը։